ສປຊ ຮຽກຮ້ອງໃຫ້ ບັງກລາແດັສ ເປິດຊາຍແດນ ຮັບອົບພະຍົບຈາກມຽນມາ
ສະຫະປະຊາຊາດກ່າວວ່າ ບັງກລາແດັສ ຄວນເປີດ ຊາຍແດນຂອງຕົນ ຮັບເອົາ ພວກອົບພະຍົບ ຈາກປະເທດມຽນມາ.
ອົງການອົບພະຍົບຂອງສະຫະປະຊາຊາດ ຮຽກຮ້ອງໃຫ້ບັງກລາແດັສເປີດຊາຍແດນຂອງ ຕົນ ຮັບເອົາພວກທີ່ຫລົບໜີຈາກຄວາມຮຸນແຮງລະຫວ່າງເຜົ່າຣາຄີນທີ່ນັບຖືສາສະໜາພຸດ ແລະເຜົ່າໂຣຮິງຢາທີ່ນັບຖືສາສະໜາອິສລາມໃນມຽນມາ ໃນຖະແຫລງຂ່າວສະບັບນຶ່ງ ທີ່ນຳອອກເຜີຍແຜ່ໃນວັນສຸກວານນີ້ ອົງການອົບພະຍົບສະ ຫະປະຊາຊາດກ່າວວ່າ ພວກທີ່ພະຍາຍາມຫລົບໜີ ບໍ່ສາມາດທີ່ຈະ “ໄດ້ຮັບຄວາມປອດໄພ ແລະຄວາມໝັ້ນຄົງ ທີ່ພວກເຂົາເຈົ້າຕ້ອງການທີ່ສຸດ” ນອກນັ້ນ ອົງການອົບພະຍົບຂອງສະຫະປະຊາຊາດຍັງກ່າວວ່າ ຕົນມີຂໍ້ມູນທີ່ໜ້າເຊື່ອຖື ໄດ້ຢັ້ງຢືນວ່າ ເຮືອຫລາຍລໍາທີ່ມາຈາກມຽນມາບໍ່ໄດ້ຮັບອະນຸຍາດໃຫ້ແລ່ນເຂົ້າໄປໃນເຂດ ແດນຂອງບັງກລາແດັສແລະກ່າວຕື່ມວ່າ ພວກແມ່ຍິງ ເດັກນ້ອຍແລະຜູ້ທີ່ໄດ້ຮັບບາດເຈັບ ແມ່ນຮ່ວມຢູ່ໃນບັນດາເຮືອເຫຼົ່ານັ້ນ ໃນຕົ້ນອາທິດນີ້ ບັນດາເຈົ້າໜ້າທີ່ບັງກລາແດັສ ຊຶ່ງປະຊາຊົນສ່ວນໃຫ່ຍເປັນຊາວມຸສລິມ ນັ້ນ ກ່າວວ່າ ພວກຕຳຫຼວດຊາຍແດນໄດ້ສົ່ງຊາວມຸສລິມເຜົ່າໂຣຮິງຢາຫລາຍຮ້ອຍຄົນທີ່ ພະຍາຍາມໜີການສູ້ຫລົບໃນມຽນມາກັບຄືນໄປ ລັດຖະມົນຕີການຕ່າງປະເທດບັງກລາ ແດັສກ່າວວ່າ ມັນບໍ່ແມ່ນຜົນປະໂຫຍດທີ່ດີສຳຫຼັບບັງກລາແດັສຈະຮັບເອົາຊາວໂຣຮິງຢາ ມີຊາວໂຣຮິງຢາ ປະມານ 300,000 ຄົນໄດ້ພາກັນອາໄສຢູ່ໃນບັງກລາແດັສເວລານີ້ ປະ ມານສິບເປີເຊັນຂອງຈຳນວນດັ່ງກ່າວ ແມ່ນຢູ່ທີ່ສູນອົບພະຍົບ 2 ແຫ່ງຂອງທາງການບັງ ກລາແດັສ ບັນດາເຈົ້າໜ້າທີ່ມຽນມາກ່າວວ່າ ການສູ້ລົບລະຫວ່າງ ເຜົ່າຣາຄີນທີ່ນັບຖືສາສະໜາພຸດ ແລະເຜົ່າໂຣຮິງຢາ ທີ່ນັບຖືສາສະໜາອິສລາມ ໃນລັດຣາຄີນ ທາງພາກຕາເວັນຕົກຂອງ ມຽນມານັ້ນ ເຮັດໃຫ້ 30 ຄົນເສຍຊີວິດ ທາງການມຽນມາກ່າວວ່າ ຫຼາຍສິບພັນຄົນໄດ້ຖືກຍົກຍ້າຍບໍ່ມີບ່ອນຢູ່ ແລະເຮືອນຫຼາຍ ກວ່າ 2,500 ຫລັງ ໄດ້ຖືກໄຟໄໝ້